《念奴娇》
清代·方珍

醴陵芳胄，羡传家彩管，仍留君处。多少红闺夸著作，毕竟输君千古。

第一仙姿，无双慧业，惯赋销魂句。一编珠玉，香痕浓染如许。

无奈几度春愁，几番秋怨，暗送韶华去。一笑尘寰嫌太浊，飘渺瑶台微步。

月淡鸳窗，泪沾凤纸，永隔仙凡路。青琴弦绝，思君无限凄楚。

作者简介：清僧。字席隐，号小山。初住杭州孝慈庵。工诗画。尝至扬州，居地藏庵，为阮元、伊秉绶所爱重。